Festivali i 3-të i Këngës në RTSH

Parathënie 
Përmbledhjet, këngët pjesëmarrëse të secilës natë, fituesit, deri në festivalin e 30-të, këtu e kudo që t'i lexoni, janë hedhur nga Jozef Zamputti që i ka të regjistruara direkt nga festivalet.Shënim i autorit i cili kontribuoi me artikujt për Festivalet e këngës ne RTSH, në Wikipedia-n shqip dhe këto të dhëna janë direkt nga Fletorja e tij e Shënimeve për këto FestivaleNjëlloj janë rregjistruar nga Jozef Zamputti koncertet "Kur vjen pranvera".

 Përmbledhje 
Festivali i 3-të u zhvillua mbas kritikave e mbas ndalimit të këngëve të Festivalit të 2-të. Edhe numri i këngëve pjesëmarrëse ishte mjaft i reduktuar dhe, kuptohej, se disa këngë ishin hequr në provat e fundit. Kështu, morën pjesë gjithsej 17 këngë: 8 natën e parë dhe 9 natën e dytë. Në finale dolën 11 këngë.  

Ky edicion u zhvillua në datat 26, 27, 28 Dhjetor 1964, pa ndonjë natë tjetër shtesë si dy festivalet e para. U paraqit nga aktorët Margarita Xhepa dhe Vangjel Heba. Këngët shoqëroheshin vetëm nga Orkestra Sinfonike e Radios drejtuar nga Ferdinand Deda dhe Fiqiri Kraja. Ky është festivali i parë ku merr pjesë Ferdinand Deda, dirigjenti i talentuar që do të drejtojë orkestrën në shumë festivale. Nga orkestra u hoqën disa vegla fryme që dëgjoheshin aq fort sidomos në Festivalin e dytë, ndër ta edhe saksofoni. Po kështu nuk u dëgjua më Kompleksi Ritmik i drejtuar nga Agim Krajka dhe as ndonjë këngë e tij.    

Ky është festivali i vetëm ku merr pjesë kompozitori i talentuar Prenk Jakova me këngën "Margjelo" dhe këngëtarja e njohur nga Shkodra, Klotilde Shantoja. 

Në përfundim të festivalit, duke dhëne çmimet, kryetari i jurisë së festivalit, Llazar Siliqi, sqaroi se kënga "Margjelo", më e bukura e atij festivali, ishte jashtë konkurrimit. Kështu ky festival mbeti pa çmim të parë. Thëniet e shkrimet e disave se këngës "Sot mbusha njëzet vjeç",kënduar nga Vaçe Zela dhe Nikolin Gjergji, mbas disa vitesh i ështe dhënë çmimi i parë nga RTSH, nuk qëndrojnë. Nuk ka ndodhur askund dhe asnjeherë që fituesja e festivalit të shpallet mbas disa vitesh. Kjo këngë ka marrë çmim të tretë. Nje kuriozitet: kjo këngë, aq e njohur me titullin "Sot jam njëzet vjeç", ne festival eshte paraqitur me titullin "Sot mbusha njëzet vjeç". 

Arsyeja e lënies jashtë konkurimit të këngës "Margjelo" ishte se, në çastin e fundit, dikush kishte sinjalizuar se ajo këngë ishte kënduar një herë në një koncert në Shkodër dhe, sipas rregullores së festivalit, kënga që paraqitej në festival nuk duhej të ishte kënduar asnjëherë në publik në ndonjë koncert. Kjo rregullore është marrë nga festivali i Sanremos që është burimi i lindjes së festivaleve. Nuk dihet përse kjo rregullore është shkelur vetëm një herë në vitin 1995 kur dihej se kënga fituese "Eja" ishte kënduar më parë në një koncert transmetuar në Eurovision.  

Nuk pati më çmime për kengëtarët dhe nuk do të ketë më në asnjë festival pasardhës. Kjo për arsyen e thjeshtë se gjithnjë çmimin e parë do ta merrte Vaçe Zela.  

 Nata e parë - 26.12.1964 
+Radha e 
prezantimitTitulli i këngësMuzikaTekstiInterpretuesit e parëInterpretuesit e dytë1Sot mbusha njëzet vjeçLlazar MorckaDionis BubaniVaçe ZelaNikolin Gjergji2Krojeve te vendit timMark KaftalliTano BanushiMaliq ÇomoFatmira Puka3Zemra këndonAleko KarecoArta BabaramoSofika Hodo4Lulëzo i shtrenjti atdheKoço UçiSotir AfezolliMyrvete Theodhosi5Dua të këndojGaqo AvraziNexhat HakiuSulejman ÇelaVita Vilishtari6NëntoriGjokë VataMarjeta ÇuniGjyljana Marashi7Zemër ushtariVangjel PetushiSulejman ÇelaMeliha Doda8Natë festeAvni MulaMelita ShehuQemal Kërtusha

 Nata e dytë - 27.12.1964 
+Radha e 
prezantimitTitulli i këngësMuzikaTekstiInterpretuesit e parëInterpretuesit e dytë1Kthim nga fushaNexhmedin DokoLuan QafëzeziFatmira PukaQemal Kërtusha2Dritaren kërkojTonin HarapiLlazar SiliqiKlotilde ShantojaVaçe Zela3Qytetit timPjetër DunguKlotilde Shantoja
Marjeta ÇuniKlotilde Shantoja
Gjyljana Marashi4E thur sot këngën time     Nikolla ZoraqiMyrvete TheodhosiSotir Afezolli5MargjeloPrenkë JakovaFilip NdocajNikolin GjergjiKlotilde Shantoja6Kush ka fajEnver MaraSofika HodoVita Vilishtari7Këngë e vendit timKristo KoteArta BabaramoQemal Kërtusha8Urim për ditëlindjenTasim HoshafiVangjel MoçkaMeliha DodaMelita Shehu9Të lumtur të duaPjetër GaciPjetër GaciSotir AfezolliVaçe Zela

 Nata finale - 28.12.1964 

Në natën finale dolen 11 këngë si më poshtë:

 Natë feste
 Dritaren kërkoj
 Kthim nga fusha.
 Zemër ushtari
 Margjelo
 Krojeve të vendit tim
 Sot mbusha njëzet vjeç
 Urim për ditëlindjen
 Dua të kendoj
 Këngë e vendit tim
 Të lumtur të dua

 Çmimet 
 Çmimi i parë 

 Nuk u dha asnjë çmim i parë

 Çmimi i dytë 

 Dritaren kërkoj - muzika Tonin Harapi, teksti Llazar Siliqi

 Çmimi i tretë 

 Sot mbusha njëzet vjeç - muzika Llazar Morçka, teksti Dionis Bubani
 Krojeve të vendit tim - muzika Mark Kaftalli, teksti Tano Banushi

.....

 Referime 

Kategoria:1964 në Shqipëri
Kategoria:Muzike e lehte
Kategoria:Kompozitorë shqiptarë
Kategoria:Festivali i këngës ne RTSH